IMISLab/GreekWikipedia huggingface dataset:
Α΄ κατηγορία ποδοσφαίρου ανδρών Κύπρου 1991-92

Η Α΄ κατηγορία ποδοσφαίρου ανδρών Κύπρου 1991-92 ήταν η 53η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 15η φορά στην ιστορία του.

 Στο πρωτάθλημα της Α΄ κατηγορίας 1991-92 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες υποβιβάστηκαν στο πρωτάθλημα Β΄ κατηγορίας 1992-93. Η δωδέκατη ομάδα έδωσε αγώνες μπαράζ με την τρίτη ομάδα του πρωταθλήματος Β΄ κατηγορίας 1991-92, με τη νικήτρια να συνεχίζει στην Α΄ κατηγορίας 1992-93 και την ηττημένη στη Β΄ κατηγορίας 1992-93.Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 1992-93. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1992-1993. Από την περίοδο αυτή διαφοροποιήθηκε το σύστημα βαθμολόγησης. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 1990-91, στο πρωτάθλημα της περιόδου 1991-92 συμμετείχαν οι δύο πρώτες ομάδες του πρωταθλήματος Β΄ κατηγορίας 1990-91 Ευαγόρας Πάφου και Ομόνοια Αραδίππου. Στο πρωτάθλημα δεν συμμετείχαν ο ΑΠΟΠ Πάφου και η ΑΠΕΠ Πιτσιλιάς που είχαν υποβιβαστεί στη Β΄ κατηγορία 1991-92. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Ο Ολυμπιακός Λευκωσίας έδωσε αγώνες μπαράζ με την 3η ομάδα του πρωταθλήματος Β΄ Κατηγορίας 1991-92, ΑΠΕΠ Πιτσιλιάς . Στο πρώτο παιχνίδι, ο γηπεδούχος Ολυμπιακός κέρδισε με 2-0. Ο Ολυμπιακός κέρδισε και στην έδρα της ΑΠΕΠ με 3-0 και παρέμεινε στην Α΄ κατηγορία. «1991/92 Cypriot First Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 130. ISBN 9963-8720-1-8. Στεφανίδης, Γιώργος (2003). 40 χρόνια κυπριακές ομάδες στην Ευρώπη. Λευκωσία: Χαραυγή. σελ. 224. ISBN 9963-8841-1-3. Α΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1991-92 Πρώτοι σκόρερ Α΄ κατηγορίας ποδοσφαίρου ανδρών Κύπρου Πορεία των κυπριακών ομάδων στα ευρωπαϊκά κύπελλα ποδοσφαίρου
Α1 Κατηγορία υδατοσφαίρισης ανδρών 1995-1996

Το πρωτάθλημα Ελλάδας πόλο ανδρών της περιόδου 1995−96, ήταν το 10ο πρωτάθλημα στην ιστορία της Α1 κατηγορίας. Πρωταθλήτρια αναδείχθηκε η ομάδα του Ολυμπιακού για δεύτερη συνεχόμενη χρονιά, τέταρτη στην δεκαετία του '90 και δέκατη τέταρτη συνολικά στην ιστορία του, Επικράτησε στους τελικούς της Βουλιαγμένης με 2-1 νίκες παρά το γεγονός ότι είχε χάσει το πλεονέκτημα έδρας από την κανονική περίοδο. Ο Ο.Φ. Θαλάσσης και ο Ηλυσιακός υποβιβάστηκαν στην Α2.

 Ο πρώτος αγώνας διεξήχθη στην έδρα της χαμηλότερης σε θέση ομάδας ενώ το δεύτερο και τρίτο παιχνίδι στην έδρα της ομάδας που έχει το πλεονέκτημα έδρας από την κανονική περίοδο. Ρεπορτάζ πρώτου αγώνα Ρεπορτάζ δεύτερου και τρίτου αγώνα Ρεπορτάζ πρώτου αγώνα Ρεπορτάζ δεύτερου και τρίτου αγώνα Η Χίος και η Χαλκίδα αγωνίστηκαν με τον Άρη και τον Θρίαμβο Πατρών (ομάδες της Α2) σε αγώνες μπαράζ που διεξήχθησαν στο Ιλίσιο κολυμβητήριο με τις δύο πρώτες ομάδες να κερδίζουν το εισιτήριο για την Α1 της περιόδου 1996-97. Εφημερίδα Ριζοσπάστης Αθλητική Ηχώ, (τελική βαθμολογία, φύλλο 30 Απριλίου 1996, σελίδα 27)
Teräsbetoni

Οι Teräsbetoni είναι Φινλανδικό heavy metal συγκρότημα που υπέγραψε συμβόλαιο με τη Warner Music Finland το 2004. Το 2005 κυκλοφόρησαν το επιτυχημένο ντεμπούτο album τους Metallitotuus κερδίζοντας ένα βραβείο EMMA. Το 2006 η επιτυχία συνεχίστηκε με το Vaadimme metallia. Οι φίλοι του είδους τους αποκαλούν "Φινλανδούς Manowar", και όχι άδικα αφού το συγκρότημα φαίνεται αρκετά επηρεασμένο από το στιλ μουσικής των Manowar. Η μουσική των Teräsbetoni έχει μια πολεμική αύρα, με στίχους που δοξάζουν τον τρόπο ζωής του "ειδωλολάτρη" πολεμιστή αλλά και μια "αδελφότητα του μέταλ".

 Οι Jarkko Ahola, Arto Järvinen, και Viljo Rantanen γνωρίστηκαν μεταξύ τους το 2002 και δημιούργησαν το συγκρότημα. Ο Jari Kuokkanen συμμετείχε αρχικά ως προσωρινός ντράμερ αλλά αργότερα έγινε και αυτός επίσημο μέλος του συγκροτήματος. Οι Teräsbetoni έγραψαν το πρώτο τους τραγούδι το 2003 με τίτλο Teräksen varjo (ελληνικά: Η σκιά του ατσαλιού). Το καλοκαίρι του 2003 το δημοσιεύσανε στην επίσημη ιστοσελίδα του συγκροτήματος μαζί με ένα ακόμη νέο τραγούδι τους που ονομαζόταν Maljanne nostakaa. Οι ηχογραφήσεις για τον δίσκο τους "Metallitotuus" ξεκίνησαν τον Ιανουάριο του 2005 και ολοκληρώθηκαν στα τέλη Μαρτίου. Στης 6 Απριλίου του 2005 κυκλοφόρησε στα δισκοπωλεία της Φινλανδίας, και κατά τη διάρκεια της πρώτης εβδομάδας κυκλοφορίας του, βρέθηκε στην 2η θέση της φιλανδικής λίστας (περιέχει τα 40 άλμπουμ με τις περισσότερες πωλήσεις σύμφωνα με τα στοιχεία της IFPI Finland) και έμεινε στη λίστα για 29 εβδομάδες. Από το άλμπουμ ξεχώρισε το τραγούδι "Orjatar" (ελληνικά: Γυναίκα σκλάβος) του οποίο το βίντεο κλιπ ήταν στην πρώτη 10αδα προβολών από το φινλανδικό MTV για 5 εβδομάδες. Το "Metallitotuus" έγινε πλατινένιο αφού πούλησε πάνω από 30.000 αντίτυπα στη Φινλανδία, και έγινε το τρίτο πιο διάσημο heavy rock άλμπουμ για τη χρονιά 2005. Το 2006 κυκλοφόρησε το δεύτερο τους άλμπουμ "Vaadimme metallia" που για λίγο δεν έφτασε τα 15.000 αντίτυπα. Το 2005 έγραψαν και το επίσημο τραγούδι της εθνικής ομάδας χόκεϊ επί πάγου της Φινλανδίας. Την 1η Μαρτίου του 2008 οι Teräsbetoni νίκησαν στον εθνικό τελικό για την ανάδειξη του τραγουδιού που θα εκπροσωπούσε τη Φινλανδία στον διαγωνισμό τραγουδιού της Eurovision. Με ποσοστό 38.9% των ψήφων του τηλεοπτικού κοινού επιλέχτηκε το τραγούδι τους "Missä miehet ratsastaa" (μετ. Εκεί που οι άνθρωποι καλπάζουν). Στο Βελιγράδι που διεξήχθη η Εurovision το 2008 οι Teräsbetoni συμμετείχαν στον πρώτο ημιτελικό, κατέλαβαν την 8η θέση με 79 βαθμούς και προκρίθηκαν στον τελικό που έλαβε χώρα στις 24 Μαΐου του 2008, εκεί συγκέντρωσαν 35 βαθμούς και βρέθηκαν στην 22η θέση της τελικής κατάταξης. Jarkko Ahola - φωνητικά, μπάσο Arto Järvinen - κιθάρα, φωνητικά Viljo Rantanen - κιθάρα Jari Kuokkanen - Ντραμς Επίσημος ιστότοπος
Στου Χαρτ

Ο Στούαρντ Έντουαρντ Χαρτ (Stewart Edward Hart, 3 Μαΐου 1915 - 16 Οκτωβρίου 2003) ήταν Καναδός παλαιστής, παραγωγός αγώνων και εκπαιδευτής. Ίδρυσε το Stampede Wrestling, μια επιχείρηση στο Κάλγκαρι του Καναδά, η οποία αργότερα συγχωνεύτηκε με τη σχολή πάλης Dungeon. Ο Στου Χαρτ ήταν ο "πατριάρχης" της οικογένειας Χαρτ, πατέρας των Μπρετ Χαρτ, Όουεν Χαρτ και πολλών άλλων παλαιστών. Εκτός απο τους γιούς του, εκπαίδευσε και πολλούς άλλους παλαιστές.

 Η μακροχρόνια καριέρα του, άρχισε το 1946 και διήρκεσε μέχρι τη δεκαετία του '60, ενώ τη δεκαετία του '70 πάλευε περιστασιακά. Ο Χαρτ δεν κατάφερε να κερδίσει αρκετούς τίτλους, έχοντας κερδίσει δύο φορές τον βορειοδυτικό ομαδικό τίτλο. Το 1948, ο Χαρτ δημιούργησε το Stampede Wrestling, χάρη στο οποίο αρκετοί παλαιστές νεότερης γενιάς, έμαθαν πως να παλεύουν. Βραβείο Iron Mike Mazurki (2001) Stampede Wrestling Hall of Fame WWE Hall of Fame (Κλάση του 2010) https://web.archive.org/web/20120530081043/http://www.onlineworldofwrestling.com/profiles/s/stu-hart.html
Κυνόμυς

Ο κυνόμυς (Cynomys) είναι είδος κοινωνικού τρωκτικού. Διακρίνεται σε 4 ειδη: τον σκύλο των λειμώνων (Cynomys ludovicianus), το Mexican prairie dog (Cynomys mexicanus), το Gunnison's prairie dog (Cynomys gunnisoni) και το Utah prairie dog (Cynomys parvidens). Ο κυνόμυς ζει στις ΗΠΑ και το Μεξικό.

 Όπως και οι σουρικάτες έτσι και οι κυνόμυες είναι ζώα αγέλης και ζουν σε μικρές ομάδες σε λαγουμια τα οποία φυλάει ένας φρουρός. Εάν πλησιάσει κίνδυνος ο φρουρός βγάζει μια κραυγή για να ειδοποιήσει τους υπόλοιπους. Μαλιστα το σκυλί των λειμώνων πήρε την ονομασία του από αυτήν τη συνήθεια. Μάζα: Σκύλος των λειμώνων: 1,1 kg, Mexican prairie dog: 900 γρ., Gunnison's prairie dog: 800 γρ., Utah prairie dog: 900 γρ Κυοφορία: 30 μέρες (εκτός από το σκύλο των λειμώνων που κυοφορεί 33 μέρες) Μήκος: Σκύλος των λειμώνων: 29 εκ., Mexican prairie dog: 34 εκ., Gunnison's prairie dog: 28 εκ., Utah prairie dog: 29 εκ Κατάταξη:γένος Η κύρια απειλή για τους κυνομύες είναι η καταστροφή βιότοπου και η μετατροπή των λιβαδιών σε βοσκοτόπια.
Μίρκα Παπακωνσταντίνου

Η Μίρκα Παπακωνσταντίνου (Παγκράτι, 8 Νοεμβρίου 1947) είναι Ελληνίδα ηθοποιός της τηλεόρασης και του θεάτρου. Έχει κάνει πολλές τηλεοπτικές επιτυχίες όπως Οι Στάβλοι της Εριέτας Ζαΐμη, Το σόι σου κ.ά.

 Είναι απόφοιτος της Δραματικής Σχολής Αθηνών του Γιώργου Θεοδοσιάδη. Από το 1986 έως το 1988 δίδαξε την υποκριτική τέχνη στην Δραματική Σχολή Αθηνών του Γιώργου Θεοδοσιάδη και από το 1997 έως σήμερα διδάσκει υποκριτική στην Δραματική Σχολή Ίασμος. Έχει συμμετάσχει σε αρκετές τηλεοπτικές σειρές πολλές από τις οποίες υπήρξαν επιτυχίες. Στον κινηματογράφο έχει εμφανιστεί μεταξύ άλλων, στο Ο άνθρωπος με το γαρύφαλλο, το Safe Sex και Το κλάμα βγήκε απ' τον παράδεισο, Οι δρόμοι της αγάπης είναι νυχτερινοί , Οξυγόνο ,ενώ στο θέατρο μετρά πάνω από πενήντα παραστάσεις. Στην τηλεόραση έχει εμφανιστεί στις σειρές Ανήσυχα νιάτα , Αστερισμός των λύκων , Γαλήνη Αθάνατες ιστορίες αγάπης , Έξοδος κινδύνου ,Το παιχνίδι , Μυστικοί αρραβώνες ,Ο συμβολαιογράφος , Λαβύρινθος , Οι σκλάβοι στα δεσμά τους ,Ιστορία γραμμένη με νότες , Μη μου γυρνάς την πλάτη ,Επιθεώρηση, επιθεώρηση Οι απαράδεκτοι , Οι τρεις Χάριτες ,Ελλάς υπό το μηδέν ,Η Ελίζα και οι άλλοι ,Ροζαλία ένα μπέστ σέλερ Τμήμα ηθών ,Το δις εξαμαρτείν ,Έλλη και Άννα ,...ένας έρωτας , Μονάχους Μονάχους ,Δύο Ξένοι Η άλλη πλευρά του τοίχου ,Οι στάβλοι της Εριέτας Ζαΐμη ,Επτά θανάσιμες πεθερές ,Piatsa Κολωνάκι Το κόκκινο δωμάτιο ,Αγνώστου διαμονής ,Τα χρυσά κορίτσια ,Safe Sex ,Το σόι σου ,Αστέρια στην άμμο Your Face Sounds Familiar ,Άσε μας ρε μαμά Υπήρξε παντρεμένη σε πρώτο γάμο από το 1971 έως το 1977 με τον συμμαθητή της στη Δραματική Σχολή και συνάδελφό της Δάνη Κατρανίδη. Από το 1996 είναι παντρεμένη σε δεύτερο γάμο με τον επίσης ηθοποιό Ρήγα Αξελό.Είναι υποστηρίκτρια του Παναθηναϊκού. https://www.in.gr/2021/10/17/life/fizz/mirka-papakonstantinou-apokalyptei-ptyxes-apo-ti-sxesi-tis-ton-dani-katranidi/
Ασπρόλιθος Λασιθίου

Ο Ασπρόλιθος είναι οικισμός της κοινότητας Αρμένων, της δημοτικής ενότητας Λεύκης, του δήμου Σητείας, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σητείας του νομού Λασιθίου, στο γεωγραφικό διαμέρισμα Κρήτης.

 Ο Ασπρόλιθος είναι παράλιος οικισμός στο Ν. ΝΑ. τμήμα του νομού Λασιθίου. Βρίσκεται στον όρμο Γούδουρα και πριν το φερώνυμο ακρωτήρι του Λιβυκού Πελάγους, στις νοτιοδυτικές απολήξεις της κορυφής «Κεφάλας» (539 μ.) και στον παραλιακό δρόμο Ανάληψης-Αγίας Τριάδας, σε μέσο σταθμικό υψόμετρο 10. Απέχει 73 χλμ. περίπου ΝΑ. του Αγίου Νικολάου. Ο οικισμός αναγνωρίστηκε το 1981 και προσαρτήθηκε στην κοινότητα Αρμένων του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Αρμένων και προσαρτήθηκε στον δήμο Λεύκης. Με το ΦΕΚ 87Α - 07/06/2010 αποσπάστηκε από τον δήμο Λεύκης και προσαρτήθηκε στον δήμο Σητείας. Η εκτεταμένη βοτσαλωτή παραλία του οικισμού, καθώς και η παραλία «Βοτσαλάκι» δυτικά του οικισμού Το ανδρικό μοναστήρι Καψά (15ου αιώνα), δυτικά του οικισμού Το φαράγγι Καψά, κοντά στο μοναστήρι Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr https://topo.directory/index.php?sel=areainfo&Area_id=2752&ln=el https://maleviziotis.gr/2022/08/01/%CE%BF%CE%B9-%CE%AC%CF%83%CF%80%CF%81%CE%B5%CF%82-%CF%80%CE%AD%CF%84%CF%81%CE%B5%CF%82-%CF%84%CE%BF%CF%85-%CE%B1%CF%83%CF%80%CF%81%CF%8C%CE%BB%CE%B9%CE%B8%CE%BF%CF%85-%CF%83%CF%84%CE%BF-%CE%BD%CE%BF/
Χουμπ Στέφενς

Ο Χουμπέρτους «Χουμπ» Γιόζεφ Μαργκαρέτα Στέφενς (προφορά IPA του ονόματός του: [ˈɦyp ˈsteː.və(n)s]) είναι Ολλανδός πρώην ποδοσφαιριστής και νυν προπονητής, ο οποίος υπήρξε και προπονητής του ΠΑΟΚ. Γεννήθηκε στο Σιτάρντ της Ολλανδίας στις 29 Νοεμβρίου 1953.

 Ενώ βρισκόταν στην ενεργό δράση ως ποδοσφαιριστής, αγωνίστηκε για λογαριασμό των Φορτούνα Σιτάρντ και ΠΣΦ Αϊντχόφεν. Στη διάρκεια της παρουσίας του στην ΠΣΦ η ομάδα κέρδισε το Ολλανδικό πρωτάθλημα ποδοσφαίρου (Eredivisie) τρεις φορές, το Κύπελλο Ολλανδίας μία φορά, ενώ επίσης κατέκτησε και το Κύπελλο ΟΥΕΦΑ το 1978. Τέλος, πραγματοποίησε 18 διεθνείς συμμετοχές με την Εθνική Ολλανδίας (ένα τέρμα). Τελευταία ενημέρωση: 15 Δεκεμβρίου 2012
Το σπίτι με τον φοίνικα

Το σπίτι με τον φοίνικα ήταν το πρώτο ελληνικό σίριαλ στην ιστορία της ελληνικής τηλεόρασης. Επρόκειτο για μία σειρά 13 ημίωρων επεισοδίων, το πρώτο εκ των οποίων προβλήθηκε από την ΥΕΝΕΔ στις 2 Απριλίου 1970.

 Τέσσερα χρόνια μετά τα πρώτα βήματα της ελληνικής τηλεόρασης και ενώ ως τότε προβάλλονταν μόνο ξένα (αμερικανικά ως επί το πλείστον) σίριαλ, αποφασίστηκε η δημιουργία και προβολή της πρώτης ελληνικής σειράς. Ξεκίνησε σαν μια ιδέα του στελέχους στον τομέα ειδήσεων της ΥΕΝΕΔ Κώστα Σισμάνη, με την προτροπή της ιταλικής εταιρείας τηλεοράσεων "Uranya", η οποία θα ήταν και η χορηγός εταιρεία, ενισχύοντας οικονομικά την προσπάθεια, στα πρότυπα των αντίστοιχων αμερικανικών σίριαλ. Το εντυπωσιακό είναι ότι η λέξη σίριαλ ως τότε ήταν άγνωστη και η σειρά παρουσιάστηκε ως "το πρώτον τηλεοπτικόν θέατρον συνεχείας εις την Ελλάδα" και στα τηλεοπτικά προγράμματα αναγραφόταν τις πρώτες εβδομάδες ως "Ελληνικόν θέατρον συνεχείας" πριν γραφτεί με τον τίτλο "Το σπίτι με τον φοίνικα" για πρώτη φορά στο πρόγραμμα στις 11 Ιουνίου 1970. Η σειρά προβαλλόταν κάθε Πέμπτη βράδυ στις 22.30 από την ΥΕΝΕΔ. Ήταν μάλιστα γυρισμένη με κινηματογραφικές και όχι με τηλεοπτικές κάμερες. Μια σεναριογράφος επιστρέφει έπειτα από χρόνια απουσίας στο εξωτερικό. Αγοράζει μια βίλα στην Κηφισιά και ζει μακριά από τον κόσμο μαζί με ένα μικρό παιδί. Ένας δημοσιογράφος επιδιώκει να της πάρει συνέντευξη, όμως δεν τα καταφέρνει κι αναθέτει σ' ένα ντετέκτιβ να την παρακολουθήσει. Εκείνος δεν αργεί να αποκαλύψει ότι η πετυχημένη και πλούσια σεναριογράφος είναι ένας παλιός του έρωτας, μόνο που τότε ήταν άσχημη και την είχε διώξει με τον χειρότερο τρόπο. Ο δημοσιογράφος καταλαβαίνει ότι το παιδί είναι δικό του και το "χάπι εντ" δεν αργεί. Ο έρωτας επιστρέφει και όλοι μαζί, το ζευγάρι και το παιδί τους ζουν στη βίλα που έχει ένα φοίνικα στην αυλή. Το σενάριο γράφτηκε από τη δημοσιογράφο του καλλιτεχνικού ρεπορτάζ Κική Σεγδίτσα και σκηνοθετήθηκε από τους Ιάσονα Γιαννουλάκη και Θεόδωρο Αδαμόπουλο. Πρωταγωνιστικό ζευγάρι ήταν οι Κώστας Καρράς και Έρρικα Μπρόγιερ, ενώ σε μικρότερους ρόλους εμφανίστηκαν οι Γιάννης Μιχαλόπουλος, Κατερίνα Γιουλάκη, Ανδρέας Φιλιππίδης, Τάκης Μηλιάδης και άλλοι. Το κάπως αφελές σενάριο, αλλά και τα πολλά τεχνικά προβλήματα που προέκυψαν, δεν έφεραν τα αποτελέσματα που περίμεναν οι συντελεστές της. Πέρασε σχετικά απαρατήρητο, ενώ ολοκληρώθηκε εσπευσμένα λόγω της αποχώρησης ενός εκ των πρωταγωνιστών, του Γιάννη Μιχαλόπουλου, ο οποίος προετοιμαζόταν για το δεύτερο σίριαλ της ιστορίας της ελληνικής τηλεόρασης, την κωμική σειρά Ο κύριος συνήγορος, που ξεκίνησε να προβάλλεται ένα μήνα αργότερα, στις 2 Μαΐου 1970 και που υπήρξε η πρώτη μεγάλη τηλεοπτική επιτυχία ελληνικής σειράς. «Το σπίτι με τον φοίνικα» στο www.retrodb.gr Αρχειοθετήθηκε 2016-06-19 στο Wayback Machine. Στάθης Βαλούκος, Ιστορία της Ελληνικής Τηλεόρασης, Αθήνα 1998, σελίδα 18. Ιστολόγιο: Η ιστορία της τηλεόρασης
Νταρουσάφακα ΣΚ

Η Νταρουσάφακα (τουρκικά: Darüşşafaka), γνωστή στο παρελθόν ως Νταρουσάφακα Ντογούς (Darüşşafaka Doğuş) για εμπορικούς λόγους, είναι τουρκική επαγγελματική ομάδα καλαθοσφαίρισης. Εδρεύει στην περιοχή Σαρίγερ της Κωνσταντινούπολης στην Τουρκία.

 Η επωνυμία του εκάστοτε χορηγού εμπεριέχεται στην ονομασία της ομάδας. Darüşşafaka Cooper Tires (2008–2010) Darüşşafaka Doğuş (2013–2017) Darüşşafaka (2017–2018) Darüşşafaka Tekfen Basketbol (2018-σήμερα) Πρωτάθλημα Τουρκίας Πρωταθλήτρια (2): 1961, 1962 Δεύτερη θέση (1): 1960 Β΄ Κατηγορία Τουρκίας Πρωταθλήτρια (1): 2014 Πρωτάθλημα Κωνσταντινούπολης Πρωταθλήτρια (1): 1960 Τρίτη θέση (3): 1961, 1962, 1963 Κύπελλο Τουρκίας Φιναλίστ (2): 2002, 2016Διεθνής Eurocup Πρωταθλήτρια (1): 2018 Τελευταία ενημέρωση: 21 Ιουλίου 2016 Επίσημος ιστότοπος
Τζων, 3ος κόμης του Κεντ

Ο Τζων, 3ος κόμης του Κεντ (7 Απριλίου 1330 - 26 Δεκεμβρίου 1352) από τον Οίκο του Ανζού ήταν Άγγλος ευγενής από τη βασιλική οικογένεια των Πλανταγενετών ήταν μικρότερος γιος του Εδμόνδος του Γούντστοκ, 1ος κόμης του Κεντ και της Μάργκαρετ Γουέικ, 3ης βαρόνης των Γουέικ του Λίντελ (1297 - 1349). Ο Τζων 3ος Κόμης του Κεντ (1331 - 1352) και 4ος βαρόνος του Λίντελ (1349 - 1352) ήταν εγγονός του Εδουάρδου Α΄ της Αγγλίας και πρώτος ετεροθαλής ξάδελφος του Εδουάρδου Γ΄ της Αγγλίας. Η λαμπρή σταδιοδρομία του διεκόπη απότομα με τον πρόωρο θάνατο του σε ηλικία 22 ετών. Ο πατέρας του εκτελέστηκε από τον Εδουάρδο Γ΄ με πρωτοβουλία του Ρότζερ Μόρτιμερ, 1ου κόμη του Μαρς, αμέσως μετά με πρωτοβουλία της μητέρας του ο μεγαλύτερος αδελφός του Εδμόνδος, 2ος κόμης του Κεντ κληρονόμησε την κομητεία του Κεντ. Ο Εδμόνδος πέθανε τον Οκτώβριο του 1331 και ο Τζων τον διαδέχθηκε στην κομητεία του Κεντ σε βρεφική ηλικία, σε όλη τη διάρκεια της ζωής του διάδοχος του ήταν η αδελφή του Ιωάννα του Κεντ.

 Ο Τζων συμμετείχε στη Γαλλική εκστρατεία του Εδουάρδου Γ΄ με αποκορύφωμα τη μάχη του Κρεσί (1346), βρισκόταν στη συνοδεία του Ερρίκου, δούκα του Λάνκαστερ αλλά δεν καταγράφεται σύμφωνα με τις πηγές η συμμετοχή του στη μάχη. Ο βασιλιάς του παραχώρησε σε ηλικία 17 ετών (1347) την πλήρη κυριότητα της κομητείας του και ανεξαρτητοποιήθηκε από τη μητέρα του. Κατείχε 43 βίλες και 30 συμβούλους σε 17 κομητείες και πολλούς ιππότες σε άλλες 6 κομητείες, τα ετήσια εισοδήματα του ήταν 6.000 στερλίνες ποσό αρκετά μεγάλο αφού ένας κόμης της εποχής του ζούσε πλούσια με 1000 στερλίνες. Παντρεύτηκε με παπική απαλλαγή (3 Απριλίου 1348) την Ισαβέλλα (1330 - 1411), κόρη του Γουίλιαμ Ε΄, δούκα του Ιουλίχ και της Ιωάννας, ο γάμος παρέμεινε άτεκνος. Ο θείος του Τόμας Γουέικ, 2ος βαρόνος του Λίντελ πέθανε άτεκνος (1349) και τον διαδέχτηκε η αδελφή του, η Μάργκαρετ πέθανε σε λίγους μήνες από τη Βουβωνική πανώλη και ο Τζων ήταν διάδοχος σε όλα τα εδάφη τους. Ο Τζων με εντολή του βασιλιά δέχθηκε τρεις μέρες μετά την ενηλικίωση του (10 Απριλίου 1351) μίσθωση από όλα τα εδάφη του. Ο δεύτερος γιος της Ιωάννας Τζων Χόλλαντ, 1ος δούκας του Έξετερ (1352) ονομάστηκε Τζων προς τιμή του αδελφού της που ήταν θείος και νονός του. Ο Τζων έμενε στην αγαπημένη του βίλα στο Γουόκινγκ, τη βίλα του Ρίχαλ παραχώρησε στον Βαρθολομαίο του Μπούργκερς (23 Δεκεμβρίου 1352), αμέσως μετά αρρώστησε και πέθανε αιφνίδια (26 Δεκεμβρίου 1352). Τάφηκε στην Γκρεϊφράιαρς μονή του Γουίντσεστερ δίπλα από τον πατέρα του. Οι τίτλοι του πέρασαν στη μοναδική αδελφή του που είχε επιζήσει Ιωάννα του Κεντ ενώ η χήρα του κράτησε τον τίτλο της κόμισσας του Κεντ μέχρι το 1396 αφού δεν ξαναπαντρεύτηκε. Εισήλθε κατόπιν στο αβαείο του Γουέιβερλι και παρέμεινε μέχρι τον θάνατο της, τάφηκε σύμφωνα με δικό της αίτημα στην Γκρεϊφράιαρς μονή μαζί με τον σύζυγο της. Cawley, Medieval Lands, Earls of Kent (Plantagenet) Penny Lawne (2015), Joan of Kent: First Princess of Wales (Amberley). Plea Rolls of the Court of Common Pleas; National Archives; CP40/541; year 1396
Παυλοπέτρι (νησίδα)

Το Παυλοπέτρι είναι μικρού μεγέθους ελληνικό νησί το οποίο βρίσκεται στη Μεσόγειο Θάλασσα, πιο συγκεκριμένα μεταξύ του νησιού της Ελαφονήσου και των ακτών της Λακωνίας. Το συγκεκριμένο νησί έχει έκταση, περίπου, της τάξεως των 0,0028 τετραγωνικών χιλιομέτρων, ενώ κατά την απογραφή του 2011 ήταν ακατοίκητο.

 Η νησίδα του Παυλοπετρίου στη Μεσόγειο Θάλασσα, καθώς και αριθμός γειτονικών νησιών, όπως η Ελαφόνησος, και μία γεωγραφική έκταση της τάξεως των τεσσάρων χιλιομέτρων εντός της ηπειρωτικής χώρας, αποτελούν τον Δήμο Ελαφονήσου, ο οποίος υπάγεται διοικητικά στην Περιφερειακή Ενότητα Λακωνίας και στην Περιφέρεια Πελοποννήσου.Το Παυλοπέτρι, μαζί με τα γειτονικά νησιά του, καθώς και περιοχή εκτεινόμενη βορειοδυτικά της Νεάπολης, εντός της ηπειρωτικής χώρας απέναντι του νησιού, αποτελούν προστατευόμενη περιοχή Natura 2000, εκτεινόμενη εντός έκτασης της τάξεως των 54,9 τετραγωνικών χιλιομέτρων. Επί της βορειοανατολικής πλευράς του νησιού βρίσκεται ομώνυμη βυθισμένη αρχαία πόλη χρονολογούμενη στην χαλκολιθική περίοδο, καθώς και στην περίοδο του χαλκού, η οποία και αποτελεί την παλαιότερη χρονολογικά βυθισμένη αρχαιολογική τοποθεσία παγκοσμίως., ενώ περιλαμβάνει δρόμους, ναό, καθώς και ανάκτορο αποτελούμενο από τέσσερα δώματα. Παράλληλα, επί της νήσου του Παυλοπετρίου σώζονται κατάλοιπα τειχών χρονολογούμενων στη ρωμαϊκή περίοδο, καθώς και στη βυζαντινή περίοδο.
Καθεδρικός ναός του Σόλσμπερι

Ο Καθεδρικός ναός του Σόλσμπερι γνωστός και ως ο καθεδρικός ναός της Παναγίας, είναι ένας Αγγλικανικός καθεδρικός ναός στο Σόλσμπερι της Αγγλίας. Ο καθεδρικός ναός θεωρείται ως ένα από τα κορυφαία παραδείγματα της πρώιμης αγγλικής γοτθικής αρχιτεκτονικής του 13ου αιώνα.Ο Καθεδρικός ναός του Σόλσμπερι είναι ο μητροπολιτικός ναός της επισκοπής του Σόλσμπερι.

 Ο αρχικός καθεδρικός ναός του Σόλσμπερι ολοκληρώθηκε στο Ολντ Σάρουμ το 1092 από τον Όσμουντ, τον πρώτο επίσκοπο του Σόλσμπερι. Το κυρίως κτήριο, όπως είναι σήμερα, ολοκληρώθηκε σε νέα τοποθεσία σε 38 έτη, από το 1220 έως το 1258. Η κατασκευή του ναού ξεκίνησε από τον επίσκοπο Ρίτσαρντ Πούρ (Richard Poore) το 1220. Η θεμελίωση του ναού έγινε κατά την εορτή του αγίου Βιταλίου (28-04-1220). Ο Γουίλιαμ Λόνγκσγουορντ (William Longsword), τρίτος Κόμης του Σόλσμπερι, ήταν μαζί με την γυναίκα του ένας από τους δωρητές του ναού και έθεσαν θεμέλιους λίθους στον νέο ναό το 1220. Ο Γουίλιαμ Λόνγκσγουορντ έχει ταφεί εκεί. Ο πυργίσκος, που δεν ήταν στον αρχικό σχεδιασμό, κατασκευάστηκε κατά την εποχή του επισκόπου Robert de Wyville (1330-1375). Μεταξύ των ετών 1862 και 1864 το εξωτερικό του ναού ανακαινίστηκε και τα θεμέλια του ναού ενισχύθηκαν με μπετόν. Ο αρχιτέκτονας James Wyatt έκανε σημαντικές αλλαγές στο ναό το 1790, που περιελάμβαναν μεταξύ άλλων και την κατεδάφιση του καμπαναριού ύψους 320 ποδιών, που βρισκόταν βορειοδυτικά του κτηρίου. Η βόρεια πύλη χρησιμεύει ως κύρια είσοδος στον ναό. Το ύψος του κεντρικού κλίτους είναι 84 πόδια και το πλάτος του είναι 82 πόδια.Ο Καθεδρικός ναός του Σόλσμπερι έχει τον ψηλότερο πυργίσκο στην Αγγλία (404 πόδια ή 123 μέτρα). Έχει τους μεγαλύτερους διαδρόμους και το μεγαλύτερο προαύλιο καθεδρικού ναού στην Αγγλία. Διαθέτει το παλαιότερο εν λειτουργία ρολόι στην Ευρώπη, που κατασκευάστηκε το 1386. Επίσης, στον καθεδρικό ναό εκτίθεται το πιο καλοδιατηρημένο από τα τέσσερα αντίγραφα της Μάγκνα Κάρτας.Το 2008 γιορτάστηκε η 750η επέτειος από τον καθαγιασμό του ναού. Το 2020 γιορτάστηκε η 800η επέτειος από την τοποθέτηση του πρώτου θεμέλιου λίθου του ναού του Σόλσμπερι στη νότια Αγγλία. Γοτθική Τέχνη άρθρο στην ιστοσελίδα www.newworldencyclopedia.org Καθεδρικός Ναός στο Σόλσμπερι άρθρο στην ιστοσελίδα www.khanacademy.org Καθεδρικός Ναός στο Σόλσμπερι άρθρο στην ιστοσελίδα www.britainexpress.com https://www.salisburycathedral.org.uk/ επίσημη ιστοσελίδα του καθεδρικού ναού του Σόλσμπερι
Grindcore

Το Grindcore είναι είδος ακραίας μουσικής, που αναπτύχθηκε στο Ηνωμένο Βασίλειο στα τέλη της δεκαετίας του '80 και αποτελεί μίξη του Hardcore Punk με το death metal.

 Το grindcore παρουσιάζει μεγαλύτερες ταχύτητες σε σχέση με το hardcore, έντονη παραμόρφωση στις κιθάρες επηρεασμένες από το death metal, μικρά σε διάρκεια κομμάτια, blast-beat και ακραία φωνητικά. Τα στιχουργικά θέματα ποικίλουν από τους κοινωνικοπολιτικούς στίχους του hardcore μέχρι τα ακραία και αποκρουστικά θέματα στα οποία αναφέρεται το death metal. Οι ρίζες του grindcore εμφανίστηκαν στις αρχές της δεκαετίας του '80 στις Ηνωμένες Πολιτείες, από το hardcore συγκρότημα Siege και το death metal συγκρότημα Repulsion.Λίγα χρόνια αργότερα, έκαναν την εμφάνιση τους στην Μεγάλη Βρετανία οι Napalm Death, οι οποίοι γνώρισαν επιτυχία και οδήγησαν στην δημιουργία και άλλων επιτυχημένων σχημάτων όπως οι Carcass.Μετά την άνοδο της δημοτικότητας του grindcore και της εμφάνισης όλο και περισσότερων συγκροτημάτων που ασχολούνταν με το συγκεκριμένο είδος, οι Napalm Death και οι Carcass πειραματίστηκαν με άλλα στοιχεία του ακραίου ήχου. Την δεκαετία του '90, το grindcore αναπτύχθηκε στην αντίπερα όχθη του Ατλαντικού από ονόματα όπως οι A.C., Terrorizer και Pig Destroyer, οι οποίοι επέκτειναν τον ήχο του είδους προσθέτοντας κωμικά στοιχεία, στοιχεία του thrash metal, του sludge metal, της μουσικής ambient, κ.α.. Ο πειραματισμός αυτός οδήγησε στην δημιουργία υποκατηγοριών του grindcore. Το goregrind διαφοροποιείται από το grindcore από την στιχουργική των συγκροτημάτων του, τα οποία ασχολούνται εγκληματολογικά θέματα σε αντίθεση με τα κοινωνικοπολιτικά ζητήματα των προγονικών τους συγκροτημάτων. Το deathgrind δημιουργήθηκε την δεκαετία του '90 και συνδυάζει την τεχνική του death metal με την ταχύτητα του grindcore. Γνωστά ονόματα του είδους είναι οι Cattle Decapitation, Aborted και The Red Chord. Το pornogrind διαφέρει ως προς την στιχουργική του, αφού έχει να κάνει με σεξουαλικά διεστραμμένα θέματα. Γνωστότερο συγκρότημα του είδους οι Cock and Ball Torture. Το 1990, οι Napalm Death πειραματίστηκαν με industrial ήχους, θέλοντας να διαφοροποιηθούν από τα υπόλοιπα συγκροτήματα του grindcore. Η ανάμειξη του ακραίου ήχου με συνθεσάιζερ και ψηφιακά στοιχεία οδήγησε στην δημιουργία του electrogrind από συγκροτήματα όπως οι Genghis Tron, μία δεκαετία αργότερα. Heavy Metal Classifications: A History of Grindcore Grindcore: origins of a genre | Death Metal Underground Top 10 Grindcore Bands | OC Weekly
NGC 19

Ο NGC 19 είναι ραβδωτός σπειροειδής γαλαξίας στον αστερισμό Ανδρομέδα. Συχνά συγχέεται λανθασμένα με τον NGC 21. Απέχει περίπου 200 εκατομμύρια έτη φωτός. Ανακαλύφθηκε στις 20 Σεπτεμβρίου 1885 από τον Αμερικανό αστρονόμο Λιούις Α. Σουίφτ (Lewis A. Swift).

 Δεδομένα για το NGC 19 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 19 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 19 στο Wikimedia Commons
394 Αρδουίνα

Η Αρδουίνα (Arduina) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,66. Ανακαλύφθηκε το 1894 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία.

 Η μέση διάμετρος της Αρδουίνας υπολογίσθηκε σε 31,3 χιλιόμετρα, ενώ η μάζα της εκτιμάται σε 32,2 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης) και το άλβεδό της είναι 0,246 (από δεδομένα του IRAS). Η Αρδουίνα περιστρέφεται γύρω από τον εαυτό της μία φορά κάθε 16 ώρες και 30 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 110 ως 115 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Μαρία Χοσέφα Πιμεντέλ, Δούκισσα της Οσούνα

Η Δόνια Μαρία Χοσέφα δε λα Σολεδάδ Αλφόνσο-Πιμεντέλ ι Τεγιές-Χιρόν, Δούκισσα της Οσούνα και 12η Δούκισσα του Μπεναβέντε (Doña María Josefa de la Soledad Alfonso-Pimentel y Téllez-Girón, Duquesa de Osuna, 12mo Duquesa de Benavente, 26 Νοεμβρίου 1752 - 5 Οκτωβρίου 1834) ήταν Ισπανίδα αριστοκράτισσα.

 Γεννήθηκε στις 26 Νοεμβρίου 1752 στη Μαδρίτη, και ήταν κόρη του Φρανσίσκο Αλφόνσο-Πιμεντέλ ι Μπόρχα και της Μαρία Φαουστίνα Τεγιές-Χιρόν ι Πέρες δε Γκουσμάν.Στις 29 Δεκεμβρίου παντρεύτηκε Πέδρο Τεγιές-Χιρόν, 9ο Δούκα της Οσούνα. Μαζί απέκτησαν εννέα παιδιά: τον Χοσέ Μαρία (1775-1775) τον Ραμόν Χοσέ (1777-1777) τον Πέδρο δε Αλκάνταρα (1778-1782) την Μικαέλα Μαρία (1779-1780) την Χοσέφα Μανουέλα (1783-1817) την Χοακίνα Μαρία (1784-1851) τον Φρανσίσκο δε Μπόρχα (1785-1820) τον Πέδρο δε Αλκάνταρα (1786-1851) την Μανουέλα Ισίδρα (1794-1838)Ενδιαφερόταν για την κηπουρική και από το 1780 δημιούργησε έναν κήπο στο Ελ Καπρίτσο, οικογενειακό κτήμα στην Αλαμέδα δε Οσούνα, κοντά στη Μαδρίτη. Ο κήπος, που σώζεται μέχρι και σήμερα είναι σε καλή κατάσταση, και δείχνει αγγλική και γαλλική επιρροή. Πέθανε στις 5 Οκτωβρίου 1834 στη Μαδρίτη σε ηλικία 82 ετών. Ο πλήρης τίτλος της ήταν: Δόνια Μαρία Χοσέφα δε λα Σολεδάδ Αλφόνσο-Πιμεντέλ ι Τεγιές-Χιρόν Μπόρχα ι Σεντέγιες, 15η Κόμισσα και 12η Δούκισσα του Μπεναβέντε, 13η Δούκισσα του Μπεχάρ, 13η Δούκισσα της Πλασένσια, 12η Δούκισσα του Άρκος, 14η Δούκισσα της Γάντια, 9η Δούκισσα του Μάντας και Βιαγιανουέβα, 8η Μαρκησία του Χαμπαλκίντο, 15η Μαρκησία του Χιμπραλεόν, 9η ΜΑρκησία της Τερανόβα, 12η Μαρκησία της Λομβάης, 16η Μαρκησία της Θάρα, 18η Κόμισσα της Μαγιόργα, 16η Κόμισσα της Λούνα, 14η Κόμισσα του Μπανιάρες, 74η Κόμισσα του Μπελαλκασάρ, 14η Κόμισσα της Ολίβα, 11η Κόμισσα του Μαγιάλντε, 12η Κόμισσα του Μπαϊλέν, 12η Κόμισσα του Κασάρες, 17η Υποκόμισσα του δε λα Πουέμπλα δε Αλκοσέρ, Πριγκίπισσα της Ανγκλόνα, Δούκισσα του Μοντεαγκούντο, Μαρκησία του Μαργκουίνι, Κόμισσα του Οζίλο και της Κογκουίνας της Τσερντένια, Κυρία του Τάγματος της Μαρίας Λουίζας Κατείχε επίσης του τίτλους: Πριγκίπισσα του Εσκιλάτσε Δούκισσα της Μεντίνα δε Ριοσέκο Μαρκησία του Πενιαφιέλ Κόμισσα του Φοντανάρ Κόμισσα της Ουρένια Ισπανία: Κυρία του Τάγματος των Ευγενών Κυριών της Βασίλισσας Μαρίας Λουίζας Hobbs, Nicolas (2007). «Grandes de España» (στα Spanish). Αρχειοθετήθηκε από το πρωτότυπο στις 29 Νοεμβρίου 2006. Ανακτήθηκε στις 16 Μαΐου 2016. Instituto de Salazar y Castro. Elenco de Grandezas y Titulos Nobiliarios Españoles. periodic publication.
Space Metal

Το Space Metal είναι συλλογή τραγουδιών του βρετανικού χαρντ ροκ συγκροτήματος UFO, η οποία κυκλοφόρησε το 1976 μέσω της δισκογραφικής εταιρίας "Nova Records". Η συλλογή αποτελείται από κομμάτια τα οποία προέρχονται από τα άλμπουμ "UFO 1", "UFO 2: Flying" και "UFO Live", στα οποία ο ήχος του συγκροτήματος περιελάμβανε ψυχεδελικά στοιχεία και αποτελούσε ένα κράμα space και hard rock.

 "Loving Cup" (Butterfield) – 5:10 "Shake It About" (Way/Mogg/Parker/Bolton) – 3:46 "Silver Bird" (Way/Mogg/Parker/Bolton) – 6:45 "(Come Away) Melinda" (Hellerman/Minkoff) – 4:49 "Evil" (Way) – 3:27 "Flying" (Way/Mogg/Parker/Bolton) – 26:30 "A Boogie for George" (Way/Mogg/Parker/Bolton) – 4:15 "Star Storm" (Way/Mogg/Parker/Bolton) – 18:50 "Timothy" (Way/Mogg/Parker/Bolton) – 3:28 "C'mon Everybody" (Cochran/Capehart) – 3:10 "Follow You Home" (Way) – 6:00 "Prince Kajuku" (Way/Mogg/Parker/Bolton) – 3:55 Οι μουσικοί οι οποίοι ηχογράφησαν τα κομμάτια του "Space Metal" ήταν οι εξής: Φιλ Μογκ - φωνητικά Μικ Μπόλτον - κιθάρα Πιτ Γουέι - μπάσο Άντι Πάρκερ - τύμπανα Space Metal - UFO | Songs, Reviews, Credits | AllMusic UFO - Space Metal | Sputnikmusic MusicMight :: Artists :: UFO
Χουδέτσι Ηρακλείου

Το Χουδέτσι (επίσημο: Χουδέτσιον) είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Βρίσκεται 22 χιλιόμετρα νότια του Ηρακλείου, σε υψόμετρο 440-470 μέτρων. Από το 1995 έως το 2010 υπάγοταν στο Δήμο Νίκου Καζαντζάκη της επαρχίας Πεδιάδος του Νομού Ηρακλείου. Η κύρια ασχολία των κατοίκων είναι η αμπελουργία και η ελαιοκαλλιέργεια. Το χωριό φημίζεται και για τα επιτραπέζια σταφύλια του. Λειτουργεί μεταξύ άλλων νηπιαγωγείο και Δημοτικό σχολείο.

 Υπάρχουν διάφορες ερμηνείες για την προέλευση της ονομασίας του χωριού. Σύμφωνα με ένα θρύλο, η ονομασία "Χουδέτσι" οφείλεται στον πρώτο άρχοντα κάτοικο του χωριού, τον Χούνδιο. Όπως ισχυρίζεται ο Paul Faure, η λέξη Χουδέτσι πρέπει να βγήκε από το αραβικό "quds" που σημαίνει άγιος, χωρίς όμως να εξηγεί το γιατί. Μια άλλη εκδοχή για την ονομασία Χουδέτσι, είναι η προέλευση της λέξης από τη σύνθεση των λέξεων χους (χώμα) και δέος (φόβος). Συσχετισμός που ερμηνεύεται όπως επιθυμεί ο καθένας. Η ονομασία του χωριού, σύμφωνα με έγγραφα ενετικά (Cudeci, Chudeci), τουρκικά και άλλα, αναφέρεται για πρώτη φορά το 1279. Πριν από αυτή την χρονολογία δεν υπάρχουν στοιχεία, τουλάχιστον γραπτά, που να κάνουν λόγο για το όνομα του οικισμού. Όπως μαρτυρούν οι ανασκαφές και τα ευρήματα (πήλινο κεφάλι Αθηνάς με κράνος, υδαταγωγοί, στην περιοχή Φλαμπουριάρης), ο οικισμός πρέπει να υπήρχε από τη Μινωική εποχή ή ίσως και πιο παλιά. Η παλαιότερη γνωστή μνεία στο χωριό γίνεται σε συμβόλαιο του 1279, όπου αναφέρεται ως Tudeti, κακή μεταγραφή της λέξης Chudeci σύμφωνα με τον Στέργιο Σπανάκη. Αναφέρεται σε έγγραφα του Δουκικού Αρχείου του Χάνδακα που χρονολογούνται από το 1379 και το 1395. Στην ενετική απογραφή του Καστροφύλακα αναφέρεται στην επαρχία Πεδιάδος με 233 κατοίκους και στην τουρκική του 1671 με 27 χαράτσα και το όνομα Hodec. Το 1834 απογράφηκαν 20 οικογένειες Χριστιανών και 5 Τούρκων, ενώ το 1881 αριθμούσε 339 Χριστιανούς και 12 Τούρκους. Πορεία πληθυσμού σύμφωνα με τις απογραφές: Πρόκειται για ένα παραδοσιακό χωριό, με συνεχή ανάπτυξη, ιδιαίτερου φυσικού κάλλους και με κτίρια παραδοσιακής αρχιτεκτονικής, ενώ αξίζει κανείς να επισκεφτεί το Μουσικό εργαστήρι ΛΑΒΥΡΙΝΘΟΣ, το οποίο ιδρύθηκε το 1982 από τον Ιρλανδό μουσικό και φιλέλληνα Ρος Ντέιλι, με κύριο αντικείμενο τη μύηση νέων ανθρώπων σε μια δημιουργική προσέγγιση μουσικών παραδόσεων σχεδόν από ολόκληρο τον κόσμο, και που από το 2002 σε συνεργασία με το Δήμο "Νίκος Καζαντζάκης", στεγάζει τις δραστηριότητες του σε ένα παλιό κτίριο, καλόγουστα διαμορφωμένο, στο Χουδέτσι. Στο κέντρο του χωριού αναβλύζει πηγή. Σε απόσταση 500 μέτρων σε κοιλάδα βρίσκεται και η σιναϊτική Μονή Σπηλιωτίσσης. Πανηγυρίζει στις 15 Αυγούστου, εορτή της Κοίμησης της Θεοτόκου. Αμβρόσιος Σφακιανάκης (1856-1929), επίσκοπος Ιεράς και Σητείας. Το Ηράκλειον και ο νομός του. Ηράκλειο: Νομαρχία Ηρακλείου. 1971. Μουσικό εργαστήρι ΛΑΒΥΡΙΝΘΟΣ στο Χουδέτσι.
Γιάννης Μπρατάκος

Ο Γιάννης Μπρατάκος (Αθήνα, 1968), είναι Έλληνας κυβερνητικός αξιωματούχος και στέλεχος επιχειρήσεων, που υπηρετεί ως Υφυπουργός παρά τω Πρωθυπουργώ και Διευθυντής της Γενικής Γραμματείας του Πρωθυπουργού από τις 2 Σεπτεμβρίου 2022. Παράλληλα, διατελεί και ως Γενικός Διευθυντής της Νέας Δημοκρατίας, από τον Ιούλιο του 2019. Διατέλεσε Πρόεδρος του Εμπορικού και Βιομηχανικού Επιμελητηρίου Αθηνών (ΕΒΕΑ) από τον Σεπτέμβριο του 2021 έως την ανάληψη των καθηκόντων του, ως Γενικός Γραμματέας στον Πρωθυπουργό, και ως Αντιπρόεδρος από το 2017 έως το 2021. Είναι μέλος του Διοικητικού Συμβουλίου του ΕΒΕΑ, από το 2006.

 Ο Γιάννης Μπράτακος, γεννήθηκε το 1968 στην Αθήνα. Είναι γιος του πολιτικού της Νέας Δημοκρατίας και στενού συνεργάτη του Κωνσταντίνου Μητσοτάκη, Άγγελου Μπρατάκου.Σπούδασε Μηχανική Παραγωγή και Διοίκηση στο Πανεπιστήμιο του Κόβεντρι στη Μεγάλη Βρετανία. Πραγματοποίησε μεταπτυχιακές σπουδές πάνω στη Πολιτική Οικονομία στην Σχολή Διοίκησης Επιχειρήσεων και Οικονομικών του Λονδίνου (London School of Economics), λαμβάνοντας μεταπτυχιακό δίπλωμα (MS) το 1995. Καριέρα Εργάστηκε στην εταιρεία λογισμικού SAP από το 1995 έως το 1999. Είναι ιδρυτικό μέλος της εταιρείας Πληροφορικής "DD SYNERGY" από το 1999, στην οποία διετέλεσε ως διευθύνων σύμβουλος, από το 1999 έως το 2021. Επιπρόσθετα, διατέλεσε ως μη-εκτελεστικό μέλος του Διοικητικού Συμβουλίου της εταιρείας ΓΡΗΓΟΡΗΣ Α.Β.Ε.Ε. και Πρόεδρος του Διοικητικού Συμβουλίου της συμβουλευτικής εταιρείας "CAPE CONSULTING".Διετέλεσε μέλος της Διοικούσας Επιτροπής της Εταιρείας Ανάπτυξης & Προόδου του ΕΒΕΑ, μέλος της Επιτροπής παρακολούθησης του Εθνικού Προγράμματος Μεταρρυθμίσεων για την επίτευξη των στόχων της αναθεωρημένης Στρατηγικής της Λισσαβόνας και εκπρόσωπος του ΕΒΕΑ στην Επιτροπή Πληροφορικής & Επικοινωνίας Νέων Τεχνολογιών της EUROCOMMERCE.Τον Ιανουάριο του 2019, ύστερα από απόφαση του Προέδρου της Νέας Δημοκρατίας Κυριάκου Μητσοτάκη, ανέλαβε ως Γραμματέας Παραγωγικών Τομέων της Νέας Δημοκρατίας. Τον Ιούλιο του 2019, ανέλαβε Γενικός Διευθυντής των Υπηρεσιών της Νέας Δημοκρατίας.Ανέλαβε ύστερα από ανακοίνωση του Πρωθυπουργού Κυριάκου Μητσοτάκη, Γενικός Γραμματέας του Γραφείου του Πρωθυπουργού, στις 5 Αυγούστου 2022, ύστερα από την παραίτηση του Γρηγόρη Δημητριάδη, από το αξίωμα. Στις 2 Σεπτεμβρίου 2022, ορκίστηκε ως Υφυπουργός παρά τω Πρωθυπουργώ.
Σοτίρ Φερράρα

Ο σεβασμιότατος Σοτίρ Φερράρα (ιταλικά: Sotìr Ferrara, 5 Δεκεμβρίου 1937 - 25 Νοεμβρίου 2017) ήταν από τις 8 Απριλίου 2013 επίτιμος επίσκοπος της Επαρχίας της Πιάνα ντέλι Αλμπανέζι της Ιταλοβυζαντινής Εκκλησίας, με έδρα την ομώνυμη πόλη (Piana degli Albanesi) του Παλέρμο της Ιταλίας, διαδεχόμενος τον Έρκολε Λουπινάτσι (Ercole Lupinacci).

 Γεννήθηκε στο Πιάνα ντέλι Αλμπανέζι (Piana degli Albanesi) στις 5 Δεκεμβρίου 1937, όπου και χειροτονήθηκε ιερέας το 1961. Στις 15 Οκτωβρίου 1988, ο Πάπας Ιωάννης Παύλος Β΄ τον υπέδειξε ως επίσκοπο της Επαρχίας της Πιάνα ντέλι Αλμπανέζι και παρέμεινε σε αυτό το αξίωμα ως τις 8 Απριλίου 2013. Ιστότοπος της Επισκοπής του Πιάνα ντέλι Αλμπανέζι Catholic Hierarchy
Νεφέλωμα Ωμέγα

Το Νεφέλωμα Ωμέγα, γνωστό και ως Νεφέλωμα Κύκνος και Νεφέλωμα Πέταλο (με προσδιορισμούς Μεσιέ 17, M17 και NGC 6618) είναι νεφέλωμα εκπομπής σε απόσταση περίπου 5.500 ετών φωτός στον αστερισμό Τοξότη. Είναι ορατό με γυμνό μάτι σε καλές συνθήκες. Ανακαλύφθηκε από τον Φιλίπ Λουά ντε Σεζώ το 1745. Ο Σαρλ Μεσιέ το ανακάλυψε ανεξάρτητα το 1764 και το πρόσθεσε στον κατάλογό του.

 Το νεφέλωμα έχει διάμετρο περίπου 15 έτη φωτός. Το νέφος διαστρικής ύλης της οποίας είναι μέρος έχει διάμετρο περίπου 40 έτη φωτός και έχει εκτιμώμενη μάζα 800 φορές μεγαλύτερη από αυτή του Ήλιου, αρκετά μεγαλύτερη από αυτήν του Νεφελώματος του Ωρίωνα. Έχει κόκκινο προς ροζ χρώμα που οφείλεται στην παρουσία ζεστού υδρογόνου που ακτινοβολεί από την ακτινοβολία των νεαρών άστρων του νεφελώματος. Ένα ανοικτό σμήνος 35 αστέρων βρίσκεται ενσωματωμένο στο νεφέλωμα και κάνει τα αέρια του νεφελώματος να λάμπουν εξαιτίας της ακτινοβολίας αυτών των ζεστών, νέων άστρων. Είναι κρυμμένο μέσα στο νεφέλωμα και δε φαίνεται στις οπτικές εικόνες. Το νεφέλωμα Ωμέγα βρίσκεται σε απόσταση 5.000 με 6.000 ετών φωτός, περίπου την ίδια με το φαινομενικό γείτονά του, το νεφέλωμα του Αετού. Είναι σίγουρο ότι ανήκουν στον ίδιο σπειροειδή βραχίονα, τον βραχίονα του Τοξότη ή Τοξότη-Τρόπιδος και δεν είναι γνωστό αν είναι μέρη του ίδιου γιγάντιου συμπλέγματος σκόνης και νεφελωμάτων. Δεδομένα για το NGC 6618 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 6618 στο Aladin (Αγγλικά) και στο SkyView (Αγγλικά) Messier 17, SEDS Messier pages Omega Nebula at ESA/Hubble
Βαλκανικοί αγώνες καλαθοσφαίρισης ανδρών 1978

Οι 20οι Βαλκανικοί Αγώνες καλαθοσφαίρισης διεξήχθησαν από τις 7-11 Μαΐου 1978 στην Άγκυρα, Τουρκίας. Μετείχαν πέντε χώρες και νικήτρια αναδείχθηκε η Γιουγκοσλαβία για δέκατη έβδομη φορά.

 07/05 Ελλάδα-Τουρκία 81-80(39-38) 07/05 Βουλγαρία-Γιουγκοσλαβία 70-91(33-44) 08/05 Ελλάδα-Ρουμανία 81-89(42-44) 08/05 Τουρκία-Βουλγαρία 67-81(37-41) 09/05 Ελλάδα-Βουλγαρία 81-87(75-75,32-39) 09/05 Ρουμανία-Γιουγκοσλαβία 72-95(35-51) 10/05 Ελλάδα-Γιουγκοσλαβία 66-97(28-62) 10/05 Τουρκία-Ρουμανία 64-56(41-29) 11/05 Τουρκία-Γιουγκοσλαβία 75-89(40-43) 11/05 Ρουμανία-Βουλγαρία 80-75(34-33) Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5 Όλοι οι αγώνες της Εθνικής Ελλάδος στο Βαλκανικό Πρωτάθλημα [1] [2] Αρχειοθετήθηκε 2019-11-14 στο Wayback Machine. [3] [4] [5] [6] Durupınar, Mehmet. Türk Basketbolunun 100 yıllık tarihi, (2009). Efes Pazarlama ve Dağıtım Ticaret A.Ş. (ISBN 978-975-00995-1-9) Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović. Košarkaška enciklopedija 1946-2000 : muške reprezentacije (2001) (ISBN 978-86-82989-03-5) 100 χρόνια Μπάσκετ 1891-1991, Περιοδικό Τρίποντο, 1991
Βικτόρια Ρούφο

H Βικτόρια Ρούφο (Victoria Ruffo, γεννημένη ως Μαρία Βικτόρια Εουχένια Γουαδαλούπε Μαρτίνες ντελ Ρίο Μορένο-Ρούφο María Victoria Eugenia Guadalupe Martínez del Río Moreno-Ruffo, 31 Μαΐου 1962 -) είναι Μεξικανή ηθοποιός.

 Variedades de media noche - 1977, ως Παρουσιάστρια Discoteca es amor - 1979, ως Γιακελίν (ταινία) Ángel del silencio - 1979, ως Φαμπιάνε (ταινία) Perro callejero - 1980, ως Γουαδαλούπε (ταινία) Conflictos de un médico - 1980, ως Ροσάριο Ρέγες Al rojo vivo - 1980/81, ως Πιλάρ Άλβαρες Quiéreme siempre - 1981/82, ως Χούλια El hombre sin miedo - 1982, ως Λάουρα Απαρίσιο (ταινία) De pulquero a millonario - 1982, ως Ρουφίνα (ταινία) Una sota y un caballo - 1982, ως Μαρικάρμεν Σιέρρα (ταινία) En busca del Paraíso - 1982/83, ως Γκρίσελ La fiera - 1983/84, ως Νατάλια Ραμίρες Juana Iris - 1985, ως Χουάνα Ίρις Esta chica es una fiera - 1985, (θέατρο) Un hombre violento - 1986, ως Σουσάνα (ταινία) Yo el ejecutor - 1987, ως Γκλόρια (ταινία) Victoria - 1987/88, ως Βικτόρια Μαρτίνες Simplemente María - 1989/90, ως Μαρία Λόπεζ ¿Esposa, mujer o fiera? - 1990, (θέατρο) Ninette y un señor de Murcia - 1992, (θέατρο) Capricho - 1993, ως Κριστίνα Αράντα Μοντάνιο Al derecho y al derbez - 1993, (σειρά) Pobre niña rica - 1995, ως Κονσουέλο Βιγιαγράν Γκαρσία-Μόρα ¿Donde esta mi hija? - 1997, (σειρά) Vivo por Elena - 1998, ως Ελένα Καρβαχάλ Abrázame muy fuerte - 2000/01, ως Κριστίνα Άλβαρες Ρίβας ντε Ριβέρο La Hora Pico - 2001, ως Η ίδια/Καλεσμένη (τηλεοπτική εκπομπή) XHDRBZ - 2000/04, (σειρά) Entre la vida y la muerte - 2001, ως Καρμελίτα (σειρά) Mujer, casos de la vida real - 2001, (σειρά) La madrastra - 2005, ως Μαρία Φερνάντες Ακούνια ντε Σαν Ρομάν El huevo de Pascua - 2006, (θέατρο) Victoria - 2007/08, ως Βικτόρια Σαντιεστεμπάν ντε Μεντόσα En nombre del amor - 2008/09, ως Μακαρένα Εσπινόσα ντε λος Μοντέρος Amor sin fronteras - 2009, ως Καρολίνα Ερνάντες (σειρά) La rosa de Guadalupe - 2009, (σειρά) Las arpías - 2010, (θέατρο) Triunfo del amor - 2010/11, ως Βικτόρια Γκουτιέρρες ντε Σαντοβάλ Dulce pájaro de juventud - 2012, (θέατρο) Corona de lágrimas - 2012/13, ως Ρεφούχιο Τσαβέρο Ερνάντες Las locuras del matrimonio - 2013, (θέατρο) La malquerida - 2014, ως Κριστίνα Μαλντονάδο Ρέγες ντε Ντομίνγκες Las amazonas - 2016, ως Ινές Ουέρτα Las arpías - 2017, (θέατρο) Cita a ciegas - 2019, ως Μάουρα Φουέντες ντε Σαλασάρ Βραβεία TVyNovelasΒραβεία BravoΒραβεία Premios People en EspañolΒραβεία TV Adicto Golden Βικτόρια Ρούφο στην IMDb Victoria Ruffo Official Web Page Telemundo Website
Undisputed Attitude

Undisputed Attitude είναι ο τίτλος του στούντιο δίσκου του αμερικανικού Thrash Metal συγκροτήματος Slayer, ο οποίος περιελάμβανε μόνο διασκευές σε τραγούδια πανκ συγκροτημάτων και κυκλοφόρησε τον Μάιο του 1996 μέσω της δισκογραφικής εταιρείας "American Records".

 Τον Ιανουάριο του 1996, οι Slayer ξεκίνησαν τις ηχογραφήσεις του "Undisputed Attitude" στα "Capital Studios" του Λος Άντζελες. Ο αρχικός σκοπός του συγκροτήματος ήταν οι διασκευές να προέρχονται από χαρντ ροκ και χέβι μέταλ συγκροτήματα τα οποία τους επηρέασαν όπως οι Judas Priest, Iron Maiden, Deep Purple και UFO, αλλά συνειδητοποίησαν ότι ο ήχος τους ήταν πολύ βαρύς για να ταιριάξει ηχητικά με τραγούδια αυτών των συγκροτημάτων, οπότε αποφάσισαν να διασκευάσουν τραγούδια από πανκ συγκροτήματα τα οποία τους είχαν επηρεάσει όπως οι Minor Threat, D.R.I., T.S.O.L. και The Stooges. Το άλμπουμ περιείχε και δύο τραγούδια τα οποία είχε γράψει ο Τζεφ Χάνεμαν με το πρότζεκτ του, Pap Smear το 1984. Επίσης, στο δίσκο υπήρχε ένα νέο κομμάτι των Slayer, το "Gemini". Λίγο μετά την ηχογράφηση του δίσκου ο Πολ Μπόσταφ αποχώρησε για να ασχοληθεί με το πρότζεκτ The Truth About Seafood και αντικαταστάθηκε από τον Τζον Ντετ των Testament με τον οποίο πραγματοποίησαν την περιοδεία "Undisputed Attitude Club Tour" σε Αμερική και Ευρώπη. Μετά την εμφάνιση του συγκροτήματος ως ένα από τα πρώτα ονόματα στο "Ozzfest" του 1997, ο Ντέτ απολύθηκε για να επιστρέψει και πάλι ο Μπόσταφ. Το "Undisputed Attitude" ανέβηκε στο αμερικανικό και βρετανικό Top-40 αλλά και στο Top-20 των αυστραλιανών τσαρτ, ενώ στην Ευρώπη ανέβηκε στο Top-50 των περισσότερων χωρών. Ο δίσκος έλαβε μέτριες κριτικές και το 2003 το "Pop Matters" το χαρακτήρισε ως τον χειρότερο δίσκο του συγκροτήματος. 1. Disintegration/Free Money (Verbal Abuse) - 1:41 2. Verbal Abuse/Leeches (Verbal Abuse) - 1:58 3. Abolish Government/Superficial Love (T.S.O.L.) - 1:48 4. Can't Stand You (Pap Smear) - 1:27 5. Ddamm (Pap Smear) - 1:01 6. Guilty of Being White (Minor Threat) - 1:07 7. I Hate You (Verbal Abuse) - 2:16 8. Filler/I Don't Want to Hear It (Minor Threat) - 2:28 9. Spiritual Law (D.I.) - 3:00 10. Mr. Freeze (Dr. Know) - 2:24 11. Violent Pacification (D.R.I.) - 2:38 12. Richard Hung Himself (D.I.) - 3:22 13. I'm Gonna Be Your God (The Stooges) - 2:58 14. Gemini (King, Araya) - 4:53 Undisputed Attitude (άλμπουμ) Επίσημη κυκλοφορία: 28 Μαΐου 1996 Η σύνθεση του συγκροτήματος κατά την ηχογράφηση του "Undisputed Attitude" είχε την εξής μορφή:Τομ Αράγια - φωνητικά, μπάσοΚέρι Κινγκ - κιθάραΤζεφ Χάνεμαν - κιθάραΠολ Μπόσταφ - τύμπανα Αναλυτικό ιστορικό Allmusic review Sputnik Music review Encyclopaedia Metallum review Pop Matters 2003 Soundtrack to the Apocalypse review Αμερικανικά τσαρτ Βρετανικά τσαρτ Βελγικά τσαρτ Γερμανικά τσαρτ Αυστριακά τσαρτ Γαλλικά τσαρτ Ολλανδικά τσαρτ Σουηδικά τσαρτ Φινλανδικά τσαρτ Αυστραλιανά τσαρτ Νεοζηλανδικά τσαρτ Αρχειοθετήθηκε 2013-12-04 στο Wayback Machine. Ιαπωνικά τσαρτ
Γιώργος Δέλιος

Ο Γιώργος Δέλιος (1897 - 24 Ιουλίου 1980) ήταν Έλληνας λογοτέχνης από τη Βόρεια Ελλάδα, από τους πρώτους που καλλιέργησαν τον εσωτερικό μονόλογο στη λογοτεχνία. Από το 1962 (οπότε ιδρύθηκε) ως το 1978 ήταν πρόεδρος της Εταιρείας Λογοτεχνών Θεσσαλονίκης. To 1975 τιμήθηκε με κρατικό λογοτεχνικό βραβείο για το δοκίμιό του "Φυσιογνωμίες του ξένου έντεχνου λόγου" (βραβείο κριτικής-δοκιμίου).

 Γεννήθηκε στο Βάβδο Χαλκιδικής και έκανε μαθήματα (ως ακροατής) στη νεοσύστατη Φιλοσοφική Σχολή του ΑΠΘ . Εργάστηκε στους Σιδηροδρόμους ως υπάλληλος και στο δήμο. Υπήρξε ένα από τα ιδρυτικά μέλη του Άρη Θεσσαλονίκης. Στη συνέχεια εργάστηκε στο ραδιοσταθμό της συμπρωτεύουσας. Στα γράμματα εμφανίστηκε το 1932, όταν ίδρυσε μαζί με τους Στ. Ξεφλούδα, Αλ. Γιαννόπουλο, Γ. Βαφόπουλο και Πέτρο Σπανδωνίδη, το περιοδικό "Μακεδονικές Ημέρες". Έκτοτε δημοσίευσε πολλά διηγήματα και μυθιστορήματα. Μετά την Κατοχή εξέδωσε τη σειρά διηγημάτων "Μουσική δωματίου". Πέθανε από καρκίνο τον Ιούλιο του 1980 στη Θεσσαλονίκη, όπου έζησε ολόκληρη τη ζωή του. "Νέοι Κόσμοι" (θεατρικό, 1932) "Άνθρωποι που νοσταλγούν" (μυθιστόρημα , 1934) "Στα ίχνη του άγνωστου θεού" (μυθιστόρημα, 1937) "Μουσική δωματίου" (διηγήματα, 1947) "Ο ήλιος και τ' αστέρια" (μυθιστόρημα) "Οικογένεια" (μυθιστορήματα, 1957) "Κασσανδρινή ακτή" (διηγήματα, 1967) "Δοκιμασία" (μυθιστόρημα 1969) "Επιλογή" (1978) Γιώργος Δέλιος στον Πανδέκτη, του Εθνικού Ιδρύματος Ερευνών.